ยอดยิ่ง สุวรรณนาคร

ร้อยตำรวจเอก ยอดยิ่ง สุวรรณนาคร นิยมเรียกว่า "ผู้กองยอดยิ่ง" เป็นอดีตตำรวจชาวไทย ผู้มีชื่อเสียงสายปราบปราม

 ประวัติ 
มีชื่อจริงว่า ยอดยิ่ง นามสกุล สุวรรณนาคร เกิดเมื่อวันที่ 20 มีนาคม พ.ศ. 2456 ที่บ้านตำบลตลาดเก่า อำเภอเมืองนครปฐม จังหวัดนครปฐมพุทธทาสภิกขุ (นามแฝง). (2517). ศิลปแห่งการครองชีวิต อนุสรณ์ในงานฌาปนกิจศพ นายคลาย สุวรรณนาคร และ ร.ต.อ.ยอดยิ่ง สุวรรณนาคร. กรุงเทพฯ: สมชายการพิมพ์.

บิดาชื่อ หลวงอัมรินทร์สมบัติ (ครอบ สุวรรณนาคร) มารดาชื่อ นางทองย้อย นามสกุล สุวรรณนาคร เป็นอนุภรรยา

วัยเยาว์ ศึกษาที่โรงเรียนกรุงเทพคริสเตียนวิทยาลัย กรุงเทพมหานคร กับโรงเรียนประจำจังหวัดสุพรรณบุรี โรงเรียนกรรณสูตศึกษาลัย เนื่องจากอยู่ในการดูแลของนายคลาย สุวรรณนาคร (พี่ชายต่างมารดา) ซึ่งรับราชการเป็นครูใหญ่ที่โรงเรียนกรรณสูตศึกษาลัย จึงย้ายมาศึกษาที่นี่และเป็นเพื่อนกับนายมนัส โอภากุลมนัส โอภากุล. (2540, พฤษภาคม). สุพรรณเป็นเมืองโจร เมืองคนดุจริงหรือ?. ศิลปวัฒนธรรม. 18(7): 90 - 101.

วันที่ 1 พฤษภาคม พ.ศ. 2477 - 2481 ศึกษาที่โรงเรียนนายร้อยทหารบก ระหว่างศึกษาเป็นนักยูโดชั้นเยี่ยมคนหนึ่งในโรงเรียนพุฒ บูรณสมภพ, พ.ต.อ. (2530). ชัยชนะและความพ่ายแพ้ของบุรุษเหล็กแห่งเอเชีย. กรุงเทพฯ: ศูนย์รวมข่าวเอกลักษณ์. สอบไล่ได้จบหลักสูตรวิชาการฝ่ายตำรวจ เริ่มรับราชการตำรวจที่สถานีตำรวจนครบาลสามยอด เมื่อวันที่ 1 พฤษภาคม พ.ศ. 2481 ในตำแหน่งรองสารวัตร ยศร้อยตำรวจตรี (ร.ต.ต.) ต่อมาได้เลื่อนยศเป็น ร้อยตำรวจโท (ร.ต.ท.) และร้อยตำรวจเอก (ร.ต.อ.) ตามลำดับ จึงนิยมเรียกกันว่า ผู้กองยอดยิ่ง

เป็นตำรวจสายปราบปราม มีผลงานเป็นที่กล่าวขาน คือ เป็นผู้วิสามัญฆาตกรรมโจร (เสือ) ที่มีชื่อเสียงในอดีต เช่น เสือฝ้าย เสือหวัด เสืออิ่มทองแดง เสือเพียร เสือเกลี่ยสำนักงานจังหวัดสุพรรณบุรี สำนักงานปลัดกระทรวงมหาดไทย กระทรวงมหาดไทย. (2528). ประวัติเสือฝ้าย. ใน ประวัติมหาดไทยส่วนภูมิภาค จังหวัดสุพรรณบุรี. หน้า 383 - 387. สุพรรณบุรี: มนัสการพิมพ์.เสมียน หงษ์โต. (2561). บรรพชนคนบางแม่หม้าย นักสู้ผู้ไร้ชื่อในประวัติศาสตร์ไทย. ม.ป.ท.: ม.ป.พ. ฯลฯ แต่ก็เป็นที่วิพากษ์วิจารณ์ในสื่อหนังสือพิมพ์และสังคมไทยในอดีต ถึงเรื่องการทำงานที่มักวิสามัญฆาตกรรมผู้ต้องหาก่อนจะเข้าสู่กระบวนการยุติธรรมนายฉันทนา (นามแฝง). (2490, จันทร์ 19, พฤษภาคม). อวสานต์ของเสือฝ้าย. สยามสมัยรายสัปดาห์, หน้า 5, 12, 14-15.เจริญ ตันมหาพราน. (2553). สิ้นลายเสือ. กรุงเทพฯ: บริษัท ไพลินบุ๊คเน็ต จำกัด. และเหตุนี้จึงส่งผลกระทบต่อตำแหน่งหน้าที่งานราชการของเขา ชีวิตต้องมรสุมตลอดเวลา ออกจากราชการ 2 ครั้ง แล้วกลับเข้ารับราชการครั้งสุดท้ายเป็นเจ้าพนักงานสรรพสามิต ในตำแหน่งนายตรวจสรรพสามิต

ชีวิตส่วนตัวสมรสกับ ไศลทิพย์ (บ้างสะกดว่า ไสลทิพย์) ตาปนานนท์ อดีตครูโรงเรียนศิลปากรซึ่งผันตัวมาเป็นนักแสดงหญิง มีผลงานเป็นนักแสดงนำร่วมกันในภาพยนตร์เรื่องแรกของกรมตำรวจ เรื่องศาสนารักของนางโจร ฉายเมื่อ พ.ศ. 2493 และ พ.ศ. 2494 มีบุตรกับธิดา จำนวน 3 คน

 คุณวุฒิ 

 สำเร็จการศึกษา โรงเรียนกรุงเทพคริสเตียนวิทยาลัย กรุงเทพมหานคร และโรงเรียนกรรณสูตศึกษาลัย จังหวัดสุพรรณบุรี
 สำเร็จการศึกษาหลักสูตรวิชาการฝ่ายตำรวจ โรงเรียนนายร้อยทหารบก (โรงเรียนนายร้อยพระจุลจอมเกล้า)
 สำเร็จหลักสูตรการบินพลเรือนภาคพื้นดิน โรงเรียนการบินพลเรือน ดอนเมือง (สถาบันการบินพลเรือน)

 การรับราชการ 

 ตำแหน่งราชการ 

 1 พฤษภาคม พ.ศ. 2481 : รองสารวัตรสถานีตำรวจนครบาลสามยอด
 1 สิงหาคม พ.ศ. 2481 - มิถุนายน พ.ศ. 2484 : รองสารวัตรสถานีตำรวจนครบาลชนะสงคราม
 20 มิถุนายน พ.ศ. 2484 - 1 กรกฎาคม พ.ศ.2485 : สารวัตรแผนก 2 กองตรวจตำรวจนครบาล
 19 สิงหาคม พ.ศ. 2485 : ผู้บังคับหมวดกองตำรวจภูธร จังหวัดน่าน
 17 มีนาคม พ.ศ. 2486 : ผู้บังคับกองสถานีตำรวจภูธรอำเภอบ้านตาก จังหวัดตาก
 พ.ศ. 2486 - 2491 : ช่วงระยะเวลานี้ไม่ถูกบันทึกไว้ในชีวประวัติ แต่ถูกระบุในแหล่งข้อมูลอื่นว่าเป็นผู้บังคับกองร้อย กองปราบปรามพิเศษ ในหลายพื้นที่ เช่น จังหวัดสุพรรณบุรี จังหวัดอ่างทอง
 พ.ศ. 2491 - 2492 : ผู้บังคับกองสถานีตำรวจนครบาล พระนคร
 1 มกราคม พ.ศ. 2493 : ถูกโอนย้ายไปรับราชการกรมศุลกากร
 1 เมษายน พ.ศ. 2493 : สารวัตรชั้น 2 กองสารวัตร กรมศุลกากร
 1 ธันวาคม พ.ศ. 2493 : ลาออกจากราชการ
 14 สิงหาคม พ.ศ. 2501 : กลับเข้ารับราชการ ตำแหน่งรองหัวหน้าพนักงานปราบฝิ่น กองปราบปราม กรมสรรพสามิต
 1 มีนาคม พ.ศ. 2503 : ออกจากพนักงานปราบฝิ่น
 15 เมษายน พ.ศ. 2503 : กลับเข้ารับราชการ ตำแหน่งนายตรวจสรรพสามิตโท สำนักงานสรรพสามิต เขต 5

 ยศตำรวจ 

 วันที่ 1 พฤษภาคม พ.ศ. 2481 เป็นนายร้อยตำรวจตรี
 วันที่ 7 กรกฎาคม พ.ศ. 2484 เป็นนายร้อยตำรวจโท
 วันที่ 1 มกราคม พ.ศ. 2485 เป็นนายร้อยตำรวจเอก

 เครื่องราชอิสริยาภรณ์ 

 เสียชีวิต 
โดยปกติ ร.ต.อ.ยอดยิ่ง เป็นผู้มีสุขภาพแข็งแรง มีโรคประจำตัวคือ โรคหอบหืด ในงานสวดพระอภิธรรมศพนายคลาย สุวรรณนาคร (พี่ชายต่างมารดา) ร.ต.อ.ยอดยิ่งก็ไปร่วมงานด้วย ไม่ปรากฏว่ามีอาการเจ็บป่วยแต่อย่างใด ต่อมาอีก 10 กว่าวัน วันที่ 20 มีนาคม พ.ศ. 2517 ร.ต.อ.ยอดยิ่งเกิดหลอดเลือดสมองแตก (Hemorrhagic Stroke) ต้องเข้ารับการรักษาที่โรงพยาบาลกลาง กรุงเทพมหานคร โดยด่วน แต่ก็สุดหนทางรักษา ร.ต.อ.ยอดยิ่งจึงเสียชีวิตในเวลาค่ำของวันนั้น ด้วยสิริอายุ 60 ปี และมีพิธีฌาปนกิจศพพร้อมกับนายคลาย สุวรรณนาคร ณ ฌาปนสถานกองทัพบก วัดโสมนัสราชวรวิหาร กรุงเทพมหานคร วันที่ 6 กรกฎาคม พ.ศ. 2517

 ผู้กองยอดยิ่ง ในวัฒนธรรมร่วมสมัย 

 ภาพยนตร์ 
 ภาพยนตร์เรื่อง ศาสนารักของนางโจร ฉายเมื่อ พ.ศ. 2493 และ พ.ศ. 2494 แสดงโดย ร.ต.อ.ยอดยิ่ง สุวรรณนาคร ร่วมกับไศลทิพย์ ตาปนานนท์ (ภรรยา)
 ภาพยนตร์เรื่อง เสือ โจรพันธุ์เสือ ฉายเมื่อ พ.ศ. 2541 บทของผู้กองยอดยิ่ง แสดงโดย ดอม เหตระกูล 
เป็นภาพยนตร์ซึ่งดัดแปลงจากนวนิยายชุด เสือใบ ประพันธ์โดย ป.อินทรปาลิต (ปรีชา อินทรปาลิต) บทของผู้กองยอดยิ่งที่ปรากฏในภาพยนตร์ชื่อ ร.ต.อ.ยอดยิ่ง สุวรรณคีรี เป็นคนละคนกับ ร.ต.อ.ยอดยิ่ง สุวรรณนาคร เพียงแต่ได้รับแรงบันดาลใจจากข่าวของ ร.ต.อ.ยอดยิ่ง สุวรรณนาคร ที่ปรากฏในอดีต

 เพลง 

 เพลงพื้นบ้าน ตับเสือฝ้าย เป็นเพลงอีแซว เล่าถึงชีวประวัติเสือฝ้าย กับเหตุการณ์ถูกวิสามัญฆาตกรรมโดยผู้กองยอดยิ่ง ในแบบมุขปาฐะ ไม่ทราบผู้แต่งคนแรก ต่อมาไสว วงษ์งาม เป็นผู้แต่งเพิ่มเอนก นาวิกมูล. (2538). ดาวร้ายในอดีต. กรุงเทพฯ: สำนักพิมพ์แสงแดด.

 ดูเพิ่ม 

 เสือฝ้าย
 เสือดำ
 เสือมเหศวร
 เสือใบ
 เสือหวัด

 อ้างอิง 

หมวดหมู่:บุคคลที่เกิดในปี พ.ศ. 2456
หมวดหมู่:บุคคลที่เสียชีวิตในปี พ.ศ. 2517
หมวดหมู่:บุคคลจากอำเภอเมืองนครปฐม
หมวดหมู่:บุคคลจากจังหวัดนครปฐม
หมวดหมู่:บุคคลจากโรงเรียนกรุงเทพคริสเตียนวิทยาลัย
หมวดหมู่:บุคคลจากโรงเรียนกรรณสูตศึกษาลัย
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:บุคคลจากสถาบันการบินพลเรือน
หมวดหมู่:ตำรวจชาวไทย
หมวดหมู่:ชาวไทยในสงครามโลกครั้งที่สอง
หมวดหมู่:ผู้ได้รับเครื่องราชอิสริยาภรณ์ บ.ม.